tomron87/hebrew-wikipedia-sentences-corpus huggingface dataset:
זאת על סמך כמה מאפיינים המבדילים בין הפרשיות הללו לשאר הפרשיות במדרש.
ראשית ההתחלות של הפרשיות שונות והביטויים המאפיינים את המדרש משתנים.
לדוגמה: פרשיה צ"ז פותחת במילים: "יראו את ה' קדושיו א"ר עזריה בשעה שבירך יעקב אבינו את יוסף".
ביטויים כמו אמרו חכמים, אמרו רבותינו וכן ריבוי של הביטוי 'דבר אחר'.
הקבלות רבות של תוכן המתאים לתנחומא, הופעה מרובה של נוסחות כפולים תוך סימון בלישנא אחרינא, כמו כן כמעט כל פרשה צח היא ליקוט מתוך פרשה צ"ט.
צונץ קובע את תיארוך חמש הפרשיות האחרונות למאות האחת עשרה והשתים עשרה.
כתב היד הקדום ביותר של מדרש בראשית רבה, שאפשרי כי נוצר במאה העשירית, נמצא בספריית הוותיקן.
לבראשית רבה חוברו מהדורות שונות.
באחדות מופיעים פרשנים שונים, ואחרות ללא פירוש.
מהדורת וילנא תרל"ח (1878), ומהדורות צילום שלה
מהדורת ברלין תרס"ג (1903), ומהדורות צילום שלה
יהודה תיאודור, חנוך אלבק, בראשית רבה, א-ג, ירושלים, תרצ"ו (1936).
מדרש רבה המבואר, הרב אברהם צבי שטינברגר
לדעת החוקרים "פירוש רש"י" לבראשית רבה לא נכתב על ידי רש"י, אלא על ידי חכם שחי כנראה קרוב לזמנו של רש"י בדרום איטליה.
מסקנתם זו מתבססת על כמה ראיות.
ראשית, מחברים שונים בימי הביניים מביאים קטעים מהפירוש אך לא מייחסים אותו לרש"י.
שנית, שום חכם מימי הביניים לא מזכיר פירוש שכתב רש"י למדרש.
בנוסף, מחבר הפירוש הביא כמה אזכורים מספרים שנראה שרש"י לא הכיר, וכן נראה ששלט ביוונית ואיטלקית, לשונות שרש"י לא השתמש בהן וכנראה לא הכירן.
בראשית ברא הוא ספרו של פרופ' נתן אביעזר, פרופסור לפיזיקה באוניברסיטת בר-אילן, המנסה ליישב את הסתירות בין המדע ובין התורה לגבי בריאת העולם והתפתחות החיים התבוניים.
הספר נכתב במקור באנגלית ונקרא: "....In The Beginning" (פתיחת ספר בראשית בשפה האנגלית), ויצא לאור בעברית בהוצאת "חדקל" (1993) בתרגומו של דוד אביעזר, קרובו של המחבר.
הספר נוקט בגישה המפרשת כלפי התורה, כלומר, יוצא מנקודת הנחה שמונחי הזמן ותיאורי הבריאה המצוינים בסיפור הבריאה שבספר בראשית אינם כפשוטם, וניתן לפרשם בצורה המיישבת סתירות לכאורה בין סיפור הבריאה כפי שמופיע בספר בראשית ובין התאוריה המדעית המקובלת היום, תאוריית המפץ הגדול.
התאוריה הפיזיקלית המתארת את היווצרות היקום מנוגדת לתיאור התורני המופיע בפרק א' של ספר בראשית של בריאת העולם בשישה ימים על ידי אלוהים.
התחומים העיקריים שבהם יש סתירה בין פשט התורה לבין המדע המודרני הם:
גיל היקום והיווצרותו (המפץ הגדול או בריאה אלוהית).
יצירת החי והאדם (בריאה אלוהית מכוונת ומיידית או תהליך אבלוציוני אקראי האורך זמן רב).
הסברים תורניים שונים הוצעו לסתירות אלו, החל משלילה מוחלטת של המדע המודרני בטענה שתורת האלוהים היא האמת האבסולוטית וכן כל הסבר אחר הוא בהכרח שגוי, ועד הטענה שהתורה איננה ספר מדע אלא ספר תאולוגיה, וככזאת היא אינה מחויבת לדיוק עובדתי.
'בראשית ברא' נוקט גישת הביניים, בה התורה ותפיסת המדע עולים בקנה אחד, ללא סתירה.
בספר פרק לכל יום בסיפור הבריאה המוקדש לדברים שנוצרו ביום זה לפי התפיסה המקראית.
כל פרק בספר מתחיל בציטוטים רלוונטיים מסיפור הבריאה בספר בראשית.
לאחר מכן, מועלות קושיות על ציטוט הפשט המקראי, הסברים שלכאורה אינם עולים בקנה אחד עם השקפת העולם המדעית המקובלת על היווצרות היקום ותחילת החיים בכדור הארץ.
לאחריהן מובאת השקפת העולם המדעית המקובלת לגבי העניין.
לאחר הצגת שתי ההשקפות, מוצעת דרך לפרש את הכתוב בצורה השונה ממובנה הפשטני על מנת שתתאים לתאוריה המדעית המקובלת.
פרשנות זו שופכת אור חדש על פסוקים שעד כה היו סתומים.
כך שעל פי הספר, מלבד המסקנה שהמדע אינו סותר את התורה, הוא אף נעשה כלי חשוב להבנתה.
היום הראשון: ראשיתו של היקום
היום השני: היווצרות מערכת השמש
היום השלישי: הופעת היבשה והצמחים
היום הרביעי: מועדים, ימים ושנים
היום החמישי: (חלק א'): אבולוציה
היום החמישי: (חלק ב'): מקור החיים
היום החמישי: (חלק ג'): עולם החי
היום השישי (חלק א'): ייחודו של האדם
היום השישי (חלק ב'): האדם - נזר הבריאה
אחר ששת ימי בראשית: ראשית תולדות האדם
ברבו איסקובסקו (רומנית: Barbu Iscovescu; 24 בנובמבר 1816 – 24 באוקטובר 1854) היה צייר, גרפיקאי ומהפכן יהודי-רומני.
ברבו נולד בבוקרשט בשם ברוך יהודה (Baruh Iehuda) כבנו של חיים איסקובסקו, המכונה "זוגרבו", צייר איקונינים.
הוא יצא ללמוד ציור בווינה ולמד שם בין השנים 1835–1847. הוא למד יחד עם מישל מרטין דרולינג (Michel Martin Drolling), פרנסואה פיקו (Francois Picot) וקארול ואלנשטיין (Carol Wallenstein).
מווינה יצא להמשך לימודיו בפריז, שם התחבר עם צעירים רומנים בעלי נטיות מהפכניות, ביניהם גם הצייר היהודי קונסטנטין דניאל רוזנטל והבנקאי היהודי הילל מנוח.
הם שבו לרומניה ולקחו חלק במהפכת 1848 ברומניה.
ברבו היה בקבוצה המנהיגה את המהפכה בבוקרשט והיה אחד משלושת השליחים שיצאו אל השליט, גאורגה ביבסקו, עם דרישות המהפכנים.
על ברבו הוטל להכין את דגל המהפכה, דגל שלושת הצבעים עם הסיסמאות של המהפכנים "צדק, אחווה".
הצבא הרוסי שדיכא את המהפכה, אילץ אותו לצאת לגלות, כמו חבריו למהפכה.
יצא תחילה לפריז, עם שהות קצרה בסרביה, אך בסופו של דבר הגיע בשנת 1850 לקונסטנטינופול, שם נפטר כעבור כמה שנים ונקבר, על פי דרישתו, ליד חבריו המהפכנים, יון נגוליצ'י והכומר אטאנאסיה לוזין, בבית הקברות הנוצרי.
המשורר הרומני קונסטנטין אריצ'סקו כינה את השלושה "שלישיית מרטירי החירות" ומשורר אחר, דימיטריה בולינטינאנו, כתב שיר הספד לאיסקובסקו, שיר שנחרט על מצבתו.
ברבו איסקובסקו היה מציירי הנופים הראשונים של רומניה.
הוא צייר כמה פורטרטים מפורסמים ובהם אברם ינקו, מיכאי האמיץ, מאתיי בסאראב, קונסטנטין שרבאן ועוד.
גם ציורי הנופים פרי מכחולו מפארים מוזיאונים רבים ובהם המוזיאונים הלאומיים לאמנות בבוקרשט ובקלוז'-נפוקה.
אין מסמכים המעידים על השתייכותו של איסקובסקו לקבוצה הסודית האחווה, אולם מעצם היותה קבוצה סודית היא נמנעה משמירת רשימות חברים.
יונל ז'יאנו (Ionel Jianu), שכתב ספר ביוגרפי על ברבו איסקובסקו, סבר שאיסקובסקו היה חבר האחווה, לכן הוטל עליו לצייר את דגל המהפכה עם הסיסמה Dreptate - Frăție (צדק - אחווה), דגל שאיסקובסקו עצמו נשא בעת שההמון הקיף את ארמון השליט ביבסקו ב-11 ביולי 1848.
ברבו קטרג'יו (ברומנית: Barbu Catargiu), 26 באוקטובר 1807 - 20 ביוני 1862) היה ראש ממשלת רומניה, עיתונאי ופוליטיקאי רומני מהמפלגה השמרנית, בן למשפחת בויארים מיוחסת מוולאכיה.
ב-15 בפברואר 1862 התמנה ברבו קטרג'יו, על ידי הנסיך המושל אלכסנדרו יואן קוזה, לראש ממשלתה הראשון של רומניה המאוחדת, בעקבות מימוש איחוד הנסיכויות הרומניות ("האיחוד הקטן") באותה שנה.
הוא החליף בפועל את אלכסנדרו ק.
Moruzi), ראש ממשלת נסיכות מולדובה עד אותו מועד, ובמקביל גם את דימיטריה גיקה - שהיה עד אז ראש ממשלת נסיכות ולאכיה.
ברבו קטרג'יו כיהן בתפקידו כחצי שנה בלבד, עד לרציחתו ב-20 ביוני, אותה שנה.
בהיותו קורבן הרצח הפוליטי הראשון ברומניה המודרנית, והיחיד במאה ה-19.
ברבו לזריאנו (רומנית: Barbu Lăzăreanu; 5 באוקטובר 1881–1957), דוקטור בבלשנות, היסטוריון של הספרות, פובליציסט, מבקר ספרותי וביבליוגרף קומוניסט רומני.
ברבו לזריאנו היה יהודי רומני, הוא נולד ככל הנראה בשם ברוך ליזרוביץ'.
לזריאנו היה חבר באקדמיה הרומנית ומנהל ספריית האקדמיה.
הגלייתו של לזריאנו לטרנסניסטריה, שהובאה לידיעת מלכת האם הרומניה הייתה הסיבה למשבר בין המלך ובין יון אנטונסקו, משבר שבסופו הביא לעצירת ההגליות של יהודי הרגאט והחזרת הגולים שנותרו בחיים.
ברבאבא היא סדרת ספרים לילדים משנות ה-70 של המאה ה-20, שנכתבו במקורם בצרפתית על ידי הזוג הצרפתי-אמריקאי אנט טייסון וטיילוס טיילור.
ההשראה לדמותו של ברבאבא הגיעה מהליכה בגני לוקסמבורג שבפריז.
במהלך ההליכה, חשב טיילור כי שמע ילד מבקש מהוריו משהו בשם "בָּהּ-בָּהּ-בָּהּ-בָּהּ".
טייסון הסבירה לו כי הילד ביקש ממתק בשם "barbe à papa" (מילולית: זקָן של אבא), צמר גפן מתוק בצרפתית.
לאחר מכן, חשבו הזוג על רעיון לדמות בהשראת הממתק; השם "Barbapapa" הגיע באופן טבעי.
בעקבות הצלחת סדרת הספרים, הופקה סדרת טלוויזיה מונפשת, ששודרה לראשונה בצרפת בשנת 1974. העונה הראשונה של הסדרה הופקה בהולנד, בזמן שהשנייה הופקה ביפן.
מאז ששודרה לראשונה בצרפת, היא דובבה לאנגלית חמש פעמים.
בישראל, הסדרה שודרה בערוץ הראשון בדיבוב לעברית בין השנים 1978–1979 ולכל אורך שנות ה-80 של המאה ה-20; בשנת 2017 דובבה הסדרה מחדש, והיא שודרה בערוץ הופ!.
בעקבות הצלחת הסדרה, הופקה סדרת ספין אוף בשם "ברבאבא מסביב לעולם" (ביפנית: バーバパパ 世界をまわる), ששודרה בשנת 1999 ביפן.
בשנת 2017 הוכרז על אתחול, תחת השם "ברבאבא והמשפחה!" , ששודר בצרפת בערוצים TF1 וניקלודיאון ג'וניור החל משנת 2019; לסדרה הופק דיבוב עברי שהחל את שידוריו ב-1 בספטמבר 2020 בערוץ ניק ג'וניור, ובו שמות הדמויות (מלבד ברבאבא, ברבאמא וברבא-נבון) מבוססים על שמותיהם מהדיבובים לאנגלית של הסדרה המקורית.
ברבאבא ומשפחתו יכולים לשנות צורה כרצונם; לשם כך הם אומרים את מילות הקסם "תיקיתיקוּץ - בַּרְבָּקוּנְץ!".
לאחר שהדמויות מתמודדות עם בעיותיהן, ישנו מוסר השכל.
בספרים ובסדרת הטלוויזיה ישנו משקל רב לנושא איכות הסביבה, והם היו בין הראשונים שעסקו בנושא.
ברבאבא (Barbapapa במקור) הוא יצור הדומה בצורתו לאגס ורוד; האלסטיות שלו מאפשרת לו לשנות צורה למספר דברים, ובכך הוא פותר את בעיותיו.
בהמשך הסדרה הוא פוגש את ברבאמא (Barbamama), שהופכת לבת זוגו; צבעה של ברבאמא שחור והיא קטנה במקצת מברבאבא.
לזוג נולדו ארבעה בנים ושלוש בנות.
ברבא-חי (Barbidou; באנגלית נקרא Barbazoo) - בן בצבע צהוב, אוהב בעלי חיים.
ברבא-נוי (Barbouille; באנגלית נקרא Barbabeau) - בן שעל כול עורו צומחת פרווה בצבע שחור, כשמתחתיה הוא בצבע אפור כהה.
חריג בקבוצה ואוהב לצייר ולהתלכלך בצבע.
ברבי-חן (Barbabelle) - בת בצבע סגול, אוהבת לטפח את עצמה.
ברבא-שריר (Barbidur; באנגלית נקרא Barbabravo) - בן בצבע אדום, חזק ושרירי.
ברבי-דף (Barbotine; באנגלית נקראת Barbalib) - בת בצבע כתום, חכמה וקוראת הרבה ספרים.
ברבא-נבון (Barbibul; באנגלית נקרא Barbabright) - בן בצבע כחול, חכם ואוהב לערוך ניסויים.
ברבי-שיר (Barbalala) - בת בצבע ירוק, אוהבת לשיר ולנגן.
כמו כן, המשפחה אימצה כלבה בשם לוליטה (Lolita; לעיתים נקראת Irving).
בנוסף, לברבאבא יש שני חברים אנושיים, פרנק (François; באנגלית נקרא Francois או Frank, בעברית נקרא רמי או רן) וסינדי (Claudine; באנגלית נקראת Cindy, בעברית נקראת סיגל או יעל).
סדרת הטלוויזיה תורגמה לעברית על ידי הילה לי-רן, ובה דיבב יצחק שמעוני כמדבב יחיד.
בתחילה, שודרה במסגרת התוכנית "טלפלא", ולאחר מכן פרקיה נכללו בתוכנית עצמאית בשם "סיפורי ברבאבא" בהנחיית שמעוני; בכל תוכנית שודרו שני קטעים מהסדרה.
שיר הפתיחה של הסדרה בארץ היה ללא מילים.
בשנת 2008, קבוצת מדיה הופ!
ניהלו מגעים עם יוצרי הסדרה במטרה להפיק דיבוב עברי שישודר ב-2010. לבסוף, הדיבוב שודר ב-3 בספטמבר 2017. לעומת הדיבוב המקורי, בדיבוב זה הוצמד לסדרה שיר פתיחה עם מילים.
הסדרה, בדיבובה החדש, לוותה בקריינות של יובל דור ושיר הפתיחה בוצע על ידי גל לוי וספיר דרמון, עם צביקה שוורצברג שסיפק קולות רקע.
הסדרה שודרה במתכונת של 2 קטעים של 5 דקות לפרק אחד של 10 דקות; לפיכך, הפרק האחרון לעונה הראשונה של הסדרה, "חזרה לכדור הארץ" , לא שודר בטלוויזיה כלל, ועלה לאתר האינטרנט של הערוץ.
שמות הדמויות בסדרה נשארו מהדיבוב המקורי.
בעקבות הצלחת סדרת הטלוויזיה, דמויותיה אומצו על ידי חברות מסחריות לקידום מוצריהן בקרב ילדים בסוף שנות ה-70 של המאה ה-20. כמו כן, תורגמו לעברית הספרים שהופצו לפני שידור הסדרה בצרפת.
בעקבות ההצלחה של תוכנית הטלוויזיה "ברבאבא" בארץ, נכתב עליו שיר עבור פסטיבל שירי הילדים התשיעי, שהתקיים בחנוכה תשל"ח.
השיר נכתב על ידי יורם טהרלב, הולחן על ידי נורית הירש בסגנון הדיסקו ובוצע על ידי כוכבת הילדים ציפי שביט.
השיר זכה במקום השני והיה לקלאסיקה ידועה לילדים.
בכמה מקומות הוצמדו ללחן השיר מילים אחרות, והוא הפך ללהיט.
גם בחסידות חב"ד אומץ השיר על ידי חסידיו של הרבי מלובביץ'.
מספר יורם טהרלב, כותב השיר: .
גם חסידי ברסלב אימצו את השיר, בעקבות הגרסה החב"דית, עם המילים "רבי נחמן, רבי נחמן / אין כמוך בעולם".
ברבג'יה (Barbagia) או בסרדית: Barbàgia או Barbaza, הוא אזור הררי שומם המשתרע במרחבים של רכס הרי הג'נרג'נטו (Gennargentu) במרכז סרדיניה.
שמו של האזור מקורו מהשורש הרומאי ברברים והוא נבע מהתנגדות תושביו לשלטון הרומאי.
אזור זה היה האחרון באי שקלט את ההשפעות של התרבות הלטינית.
המונח ברברי ניתן על ידי בני רומא לתושבים שלא דברו בניבים לטיניים וכאלה היו בני מרכז האי.
אזור ברבג'יה מחולק לארבעה אזורי משנה:
יש המכנים אזור מזרחי יותר על יד אוליאסטרה (Ogliastra) בשם :Barbàgia Trigònia.
ערים אלו בעלי אופי מיוחד אשר יש לו השפעה על שפתם ועל תרבותם של תושבי המקום.
באזור קיימות מסורות עתיקות אשר חודשו במטרה לעודד תיירות.
אחת מהן היא ה הקרניבל באורוטלי (CARNIVAL IN OROTELLI) של הטורפוס thurpos.
הוא חודש בשנת 1979 אחרי שהופסק במלחמת העולם השנייה.
הטורפוס הן קבוצות מאורגנות של 20 עד 30 מבוגרים הצועדים יחד בלבוש שחור, בממנה מאורגן תוך הצגת מופע תאטרלי.
הם חובשים לראשם בַּרְדָּס שחור, המכונה su gabbanu, העשוי מצמר מחוספס, אשר במקור נועד להגן על הרועים מפני הקור.
הפנים צבועים בשחור אשר מקורו בשעם שרוף.
הצבע השחור הוא השולט בקרניבל: הכיסוי ראש, הפנים והבגדים - הכל בשחור.
הטורפוס נושאים על זרועותיהם או על כתפיהם פעמונים של פרות מרעה במספר ניכר וכבדים למשא.
מתחת לגלימה הם לובשים בגדי משי ולרגליהם מגפים שחורות.
במרוצת הקרניבל חשים תושבי המקום בהתרחשות אידוע חריג אשר מקורו במיתוס היסטורי המנציח טקס פולחני עתיק.
צוותי הטורפוס מוזמנים לשמחות ואף להלוויות ותורמות לטקסיות האירוע.
הם נוהגים לצאת בסוף החורף בשלשות: זוג המתנהג כמו צמד שוורים ואחד המכוון אותם במושכות.
הם נעצרים בדרך, פונים למסבאות ומבקשים משקה.
במסגרת ההצגה הם משחקים את תפקיד הנפח הבודק את חוזק פרסתם - דבר המסמל את מר גורלם של האיכרים באזור.
ברבדוס השתתפה לראשונה במשחקים האולימפיים באולימפיאדת מקסיקו סיטי (1968).
עוד קודם לכן, כשהייתה חלק מהפדרציה של איי הודו המערבית, השתתפו ספורטאים מברבדוס במשלחת של הפדרציה לאולימפיאדת רומא (1960), והאצן הברבדוסי ג'יימס ודרברן אף היה שותף לזכייתה של נבחרת השליחים במדליית ארד במירוץ ל-400X4 מטרים.
מאז החלה להשתתף במשחקים כמדינה עצמאית, נעדרה מהם ברבדוס רק פעם אחת, כשהצטרפה לחרם שהובילה ארצות הברית על אולימפיאדת מוסקבה (1980), בעקבות הפלישה הסובייטית לאפגניסטן.
ברבדוס מעולם לא השתתפה באולימפיאדת חורף.
במשחקים הראשונים בהם השתתפה, לא הגיעו הספורטאים הברבדוסים להישגים גבוהים.
הראשונה לעשות זאת הייתה השחיינית ליאה מרטינדייל, שזכתה במקום החמישי במשחה ל-50 מטר חופשי באולימפיאדת אטלנטה (1996).
ארבע שנים מאוחר יותר, באולימפיאדת סידני (2000), זכה האתלט אובדלה תומפסון במדליה האולימפית הראשונה בתולדותיה של ברבדוס, והיחידה נכון לתום אולימפיאדת טוקיו (2020).
תומפסון סיים במקום השלישי בריצת 100 מטר, אחרי מוריס גרין ואטו בולדון.
בריצת 200 מטר הגיע תומפסון למקום הרביעי, מאית השנייה אחרי בולדון, ושתי מאיות אחרי כריסטיאן מלקולם, שסיים במקום השני.
תומפסון לא הצליח לשחזר את הישגיו באולימפיאדת אתונה (2004).
הוא סיים במקום השביעי בריצת 100 מטר, ולא התחרה בריצת 200 מטר.
באותם משחקים הגיע רוכב האופניים בארי פורד למקום השישי במירוץ הספרינט.
באולימפיאדת בייג'ינג (2008) היה השחיין בראדלי אלי הספורטאי המצליח ביותר.
אלי סיים במקום התשיעי בחצי הגמר במשחה ל-200 מטר מעורב, והחמיץ ב-10 מאיות השנייה את ההעפלה לשלב הגמר.
במשחה ל-400 מטרים באותו סגנון סיים במקום העשירי.
באולימפיאדת לונדון (2012) בלט ראיין בראת'ווייט, שסיים במקום החמישי בריצת 110 מטר משוכות.
בֵּרבּו נֶמציאנו (ברומנית: Barbu Nemţeanu; בשמו בלידה: בנימין דויטש; 1887 – 30 במאי 1919) היה משורר, הומוריסטן, עיתונאי ומתרגם יהודי רומני, נציג של הזרם המודרניסטי בתוך התנועה הסימבוליסטית הרומנית.
חי חלק רב משנות חייו בעיר גאלאץ, שהביאה לו השראה שירית, אולם החיים הפרובינציאליים בה (Galaţi, oraş cumplit de negustori" - "גאלאץ, עיר איומה של סוחרים" כפי שתיאר אותה באחד משיריו) עוררו בו מרדנות אינטלקטואולית.
נמציאנו התיתם בגיל מוקדם ועזב את בית הספר, לקה בשחפת והתקשה למצוא פרנסה, אבל היה בטוח בכישרונו כמשורר.
אצלו הסימבוליזם היה משולב בהשקפה סוציאליסטית וכן בהערצה לתרבות הרומנית, שאפשרה לו לפרסם בשמות-עט אפילו בכתבי עט מסורתיים-אנטישמיים כמו "Neamul Românesc" (האומה הרומנית).
נמציאנו נמנה עם משתתפי החוג הספרותי Convorbiri Critice (שיחות בקורתיות) והתיידד עם ראש החוג, מבקר הספרות מיכאי דרגומירסקו.
הוא היה מתרגם פורה של ספרות קלאסית ורומנטית גרמנית, צרפתית ויידיש.
תרגם לרומנית מיצירות שארל בודלר, טריסטן קלנגסור ואוסקר ויילד.
על אף קשייו הכלכליים שהלכו וגברו, על סף פשיטת רגל, ואשפוזיו החוזרים, המשיך לכתוב.
כתב בין היתר גם אלגיות על החיים בבתי ההבראה לחולי שחפת.
בסיועם של ידידיו, שרד את מלחמת העולם הראשונה אך מת חודשים ספורים אחרי חתימת הסכם שביתת הנשק בנובמבר ואחרי ניתוח בראות.
בשלבו הסופי, הסימבוליזם שלו עבר שינוי בכיוון נסיוני.
כתביו פורסמו בכתבי עת נפוצים כמו "פלקרה" (Flacăra).
נקלע למרכזו של פולמוס ספרותי כשנתקף על ידי הסופר הקלסיציסטי דויליו זמפירסקו ועל ידי שני מודרניסטים יותר רדיקליים שמתחו עליו בקורת לעגנית.
נמציאנו נולד ב-1887 בשם Benjamin Deutsch (בנימין דויטש), במשפחה יהודית בגאלאץ או לפי מקורות אחרים מדרום לה, ביישוב קלראש.
הוריו יעקב דויטש, מורה בבית הספר היהודי של גאלאץ וסנינה, גם היא מורה.
פישר-גאלאץ שהיה ידיד קרוב של המשורר, תיאר אותו כ"נמוך וחיוור" ו"בעל תורשה מתסכלת של אב שתיין"
אביו מת כשהוא היה בן 10, לכן נאלץ לעבוד מגיל צעיר בכל מיני עיסוקים פקידותיים או בעיתון.
ראשית פרסומו היה בכתב העת של גאלאץ, Înainte ("אֶנאַינְטֶה" = קדימה) שהפך בהמשך ל"Galații Noi" ("גאלאץ החדשה").
ב-1904 פרסם שירים ומאמרים בכתבי עת רומנים רבים תחת שם העט Luca Zimbru (לוקה זימברו) ובכתבי עת יהודים תחת השם "אשכנזי".
ב-1908 הופיע בגאלאץ, תחת הנהלתו, כתב העת הספרותי Pagini libere (עמודים חופשיים).
נמציאנו תרגם שירה ופרוזה, יצירות של ויקטור הוגו, גתה, לסינג, טורגנייב, ניקולאוס לנאו, טולסטוי, פאול הייזה, אליעזר שטיינברג, יעקב גרופר ועוד.
בעיתונות היהודית תרגם שירה תחת שם העט "ב.
בנובמבר 1941 פורסמו ברחבי רומניה, שתי כרזות, מטעם השלטונות, שנשאו את הכותרת "Scriitori evrei" (סופרים יהודים).
ברבו נמציאנו, שנפטר יותר מעשרים שנה לפני כן, נכלל ברשימה.
1910, "Poezii alese" (שירים נבחרים).
- 1290) היה שליט (וויווד) ולאכיה בין השנים 1277/1279–1290 ככל הנראה בן של סנסלאו ואחיו הצעיר של ליטובוי.
ברבאט ירש את מעמדו של ליטובוי כשליט ולאכיה, לאחר שבשנת 1277 נהרג האחרון בקרב נגד ההונגרים.
ברבאט עצמו נלקח לשבי אך הצליח להשתחרר תמורת התחייבות להכיר בחסותו של מלך הונגריה לסלו הרביעי ולשלם לו מס קבוע.
האירועים הנזכרים מסופרים במכתב מ 8 בינואר 1285 שבו מלך הונגריה, לסלו הרביעי, העניק כפרים בקומיטאט שארוש (כיום בסלובקיה) למגיסטר ג'ורג', בנו של שימון, שלחם בהצלחה נגד ליטובוי.
בתו של ברבאט אנה התחתנה עם טוכומריוס.
בהתחלה שליט של "ארץ ליטואה" בצפונה של אולטניה, המשיך במדיניותו של ליטובוי במגמה לאחד את כל הישויות המדיניות - ה"קנזאטים" - הוולאכים למדינה מאוחדת אחת.
ברבדוס השתתפה לראשונה ב בסידני (2000) ונטלה חלק בכל אירועי הקיץ הפאראלימפיים עד המשחקים הפאראלימפיים לונדון (2012).
ברבדוס מעולם לא נטלה חלק במשחקי החורף הפאראלימפיים.
בשנת 2000 שלחה ברבדוס לראשונה ספורטאית שתייצג אותה במשחקים הפאראלימפיים שהתקיימו בסידני.
גם המשלחות אל המשחקים הפאראלימפיים אתונה (2004) והמשחקים הפאראלימפיים בייג'ינג (2008) כללו ספורטאי אחד שייצג את המדינה.
איש מהם לא הגיע להישגים משמעותיים במשחקים.
ברבור A (נקראת גם 3C 405) היא גלקסיה אליפטית הנמצאת במרחק של כ-600 מיליון שנות אור משביל החלב בקבוצת הכוכבים ברבור.
גלקסיה זו היא גלקסיית הרדיו הראשונה שהתגלתה והיא מקור גלי רדיו הרביעי בעוצמתו בשמים (אחרי שארית הסופרנובה קסיופאה A, גלקסיית הרדיו קנטאור A וליבת שביל החלב קשת A ולמעט השמש).
מקור גלי הרדיו ברבור A התגלה בשנת 1939 על ידי גְרוֹט רֶבֶּר שהיה הראשון שניסה למפות את השמים באמצעות גלי רדיו.
רבר השתמש ברדיו-טלסקופ שבנה בעצמו וצפה בשמים בתדר של 160 מגה-הרץ שבאמצעותו גילה מספר מקורות חזקים של גלי רדיו וביניהם ברבור A, קשת A, קסיופאה A וירכתי הספינה A.
בשנת 1951 ערכו האסטרונומים וולטר באדה ורודולף מינקובסקי תצפיות במצפה הכוכבים פאלומר באמצעות טלסקופ הייל ובהן נצפו באור נראה המקורות של ברבור A, קסיופאה A וירכתי הספינה A.
בעוד שקסיופאה A וירכתי הספינה A התגלו כערפיליות בתוך שביל החלב (ולימים זוהו כשאריות סופרנובה) ברבור A זוהתה כזוג גלקסיות בתהליך של התנגשות.
תצפיות מאוחרות יותר שללו את ההשערה שמקור גלי הרדיו הוא התנגשות גלקסיות וקבעו שהמקור הוא הגלקסיה עצמה, מה שהפך את ברבור A לגלקסיית הרדיו הראשונה שהתגלתה.
באדה ומינקובסקי ערכו גם ניתוח ספקטרוסקופי של קרינת הגלקסיה וזיהו ספקטרום פליטה שמאפיין גלקסיות סייפרט.
עם השלמת המערך הגדול מאוד בתחילת שנות ה-80 של המאה ה-20 התגלו גם האונות שמסביב לגלקסיה שיוצרות את רוב הקרינה בגלי רדיו.
ברבור A היא גלקסיה אליפטית עם גרעין גלקטי פעיל, שבמרכזו חור שחור על-מסיבי שמסתו מוערכת בכ- מסות שמש.
גודלה הזוויתי הנראה של הגלקסיה הוא כ-חצי דקת קשת שממרחק של 600 מיליון שנות אור שקול לקוטר של כ-90,000 שנות אור.
מהגלקסיה יוצאים שני סילונים של חומר במהירות של כעשירית ממהירות האור והם משתרעים למרחק של כ-250,000 שנות אור ממרכז הגלקסיה ומהווים את המקור העיקרי לקרינת הרדיו.
האור הנפלט מגרעין הגלקסיה מראה קווי פליטה של מימן, חנקן, חמצן ונאון ומרוחב הפסים נראה שהחומר במרכז הגלקסיה נע במהירויות של 900-300 קילומטרים בשנייה.
ברבור הטונדרה (שם מדעי: Cygnus columbianus) הוא מין של ברבור ממשפחת הברווזיים החי באזורי הטונדרה הארקטית ובאגמים והנהרות סביבה, כשבחורף הוא נודד לאזורים ממוזגים יותר.
לברבור זה שני תת-מינים החיים בשני אזורי מחיה:
ברבור קטן (Cygnus columbianus bewickii) - מצוי ברוסיה וצפון אירופה
הוא מהקטנים שבברבורים אך עדיין עוף גדול מאוד.
הוא לבן ובעל מקור שחור עם עיטור צהוב מעליו.
הברבור משמיע קול הדומה לשריקה ומכאן שם תת-המין האמריקאי.
הברבור הוא עוף צמחוני שניזון בעיקר מזרעי דגנים, צמחי מים ועשבים שונים וכן מחרקים ורכיכות קטנות.
הוא מצוי בחבורות הנודדות בחורף לאזורים חמים יותר.
בעונת הרבייה הזכרים מתחרים ביניהם ויוצרים רעש גדול.
בראשית רבתי הוא ספר מדרש, הנחשב לתקציר של מדרש שכתב רבי משה הדרשן.
המדרש הודפס לראשונה בשנת 1940, על פי כתב יד שאיתר רבי שלמה יהודה רפפורט במאה ה-19.
ריימונדוס מרטיני ציטט מספר של ר' משה הדרשן בשם "בראשית רבה דרבי משה הדרשן".
ר' יצחק אברבנאל, שהכיר את ספרו של רימונדוס מרטיני, לא הכיר את ספר בראשית רבתי דרבי משה הדרשן ולכן חשבו למזויף.
כתב יד של בראשית רבתי נמצא על ידי שלמה יהודה רפפורט.
עוד בחייו התייעץ רפפורט עם יום-טוב ליפמן צונץ לגבי מהות תוכן כתב היד.
במותו, העביר רפפורט את כתב היד, יחד עם שאר ספריו, כתרומה לקהילת פראג.
שלמה בובר, קיבל מקהילת פראג את כתב היד שהוא תיאר כקשה לקריאה עם אותיות מטושטשות, הכין לעצמו עותק והשיב את המקור לקהילת פראג.
על פי תיאורו של רפפורט, כתב היד כלל 8 וחצי דפים ישנים מאוד שהתחילו מבראשית עד "וישכון מקדם" ואחר כך, על נייר אחר, מדרשים שמתחילים מ"והארץ הייתה תוהו ובוהו".
לטענתו של בובר אלו היו שני מדרשים שונים שחוברו יחד.
ההעתק שהכין בובר הגיע לידי אביגדור אפטוביצר ובשנת 1940 הוציא חנוך אלבק את כתב היד בדפוס "מקיצי נרדמים".
הדפסה חדשה של הספר יצאה בשנת 1967.
במאה ה-19 נחלקו הדעות לגבי תוכן כתב היד.
יום-טוב ליפמן צונץ זיהה את כתב היד כמגיע מבית מדרשו של משה הדרשן על סמך דמיון של קטעים רבים למדרשים שהוזכרו על ידי ריימונדוס מרטיני.
שלמה בובר טען שכתב היד אינו ספרו של משה הדרשן, שכן רוב המובאות ממדרשי משה הדרשן אינם נמצאים בכתב היד.
אברהם אפשטיין בחן שוב את הסוגיה ותמך בעמדתו של צונץ שכתב היד הוא של מדרש של משה הדרשן תוך שהוא מביא 17 מקבילות עם ציטוטים של ריימונדוס מרטיני ממשה הדרשן.
אלבק טען שכתב היד הוא תקציר של מדרשו של רבי משה הדרשן.
ברבדוס משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
עד כה, אף ספורטאי נוער ברבדוסי לא זכה במדליה אולימפית לנוער.
המשלחת הראשונה של ברבדוס למשחקים האולימפיים לנוער הייתה לאולימפיאדת הנוער סינגפור וכללה תשעה ספורטאים שהתחרו בחמישה ענפי ספורט.
המשלחת הגיעה להישגים בענף האתלטיקה עם העפלה לגמר בריצת 1000 מטר לנערים בה סיימה במקום העשירי.
המשלחת לא הגיעה להישגים בענפים ג'ודו, טניס, רכיבה ושחייה ובחלקם סיימה במקומות האחרונים.
המשלחת לאולימפיאדת הנוער נאנג'ינג מנתה שמונה ספורטאים שהתחרו בשני ענפי ספורט.
המשלחת העפילה לגמרים בענף האתלטיקה וסיימה במקום השביעי בריצת 100 מטר לנערות ובמקום השמיני בריצת 400 מטר לנערות.
בענף השחייה המשלחת לא הגיעה להישגים.
ברבוס C V8 היא מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית Brabus (שם מלא: "BRABUS GmbH") אשר מבוססת על דגם מרצדס-בנץ C-קלאס של יצרנית הרכב הגרמנית מרצדס.
דגם ה-"ברבוס C V8" (היה קרוי: Brabus C V8 W203) הוצג לראשונה בתערוכת המכוניות הבינלאומית בפריז בשנת 2000.
2 דלתות - קופה (יוצרו 19 יחידות).
הדגמים יוצרו בסדרה מאוד מוגבלת.
2 דלתות - דגם קופה
מחיר היחידה: החל מ-99,900 אירו
ברבוס רוקט היא מכונית על בתצורת מכונית סלון המוגדרת כמכונית קומפקטית ספורטיבית, מתוצרת יצרנית הרכב הגרמנית בראבוס אשר מבוססת על דגם מרצדס-בנץ CLS-קלאס של יצרנית הרכב הגרמנית מרצדס אשר מיוצרת משנת 2006 ועד היום.
בשנת 2006 דגם "ברבוס רוקט" שיפר את "שיא המהירות הקרקעית" ("Land speed record" ) בקטגוריית "Street-legal vehicle" במסלול ניסוי מרוצי המכוניות שליד העיר נרדו "Nardò Ring" באיטליה והגיע למהירות של 365.7 קמ"ש.
ברבה (בספרדית: Barva) היא עיר קטנה שנמצאת בקנטון ברבה שבמחוז ארדיה שבקוסטה ריקה.
ברבה ממוקמת כ-5.5 ק"מ מבירת המדינה סן חוסה וכ-1.13 ק"מ מבירת המחוז ארדיה.
העיר ממוקמת ליד הכביש 126.
"מפעלי חרסינה ברבור בע"מ" או "ברבור" היה מפעל לייצור אריחי חרסינה, שפעל בעכו בין השנים 2003-1953.
מפעל "ברבור" הוקם בשנת 1953 בשיתוף משקיעים מקומיים ומשקיעים מספרד.
ברקע הקמת המפעל עמדה הבנייה הציבורית המואצת של שיכונים "עממיים", שיועדו לעולים הרבים שהגיעו לישראל באותה עת במסגרת "העלייה ההמונית".
בתחילת פעילותו העסיק בית החרושת 28 פועלים ותפוקת הייצור שלו הגיעה לכ-20,000 מרצפות ביום.
בשנת 1960 הגיע מצבת עובדיו ל-100 והותקן בו תנור חדש והוסיף לתוצרתו אריחי קרמיקה צבעוניים, שכונו "קרוייט", ושיועדו גם לחיפוי חיצוני של מבנים.
בשנת 1958 הציג המפעל מתוצרתו ב"תערוכת העשור", במסגרת ביתן שהוקדש לבית ולתכולתו.
בשנת 1962 נקלע בית החרושת לקשיים, עקב מחסור במכירות.
ראשית הפסיק המפעל ייצור של מוזאיקות ומוצרים נוספים, בגלל מלאים גדולים שלא הצליח למכור, ולאחר כך נסגר המפעל כולו.
במקביל, ייבאו בעלי המפעל אריחי קרמיקה מגרמניה המערבית.
בשנת 1963 נרכש המפעל על ידי אברהם קריניצי (ראש עיריית רמת גן באותה עת), צבי סבירסקי, שהיה בעליו של מפעל "פיינס טרוסט" לקרמיקה בפתח תקווה, וש.
בשנת 1969 נהרג קריניצי בתאונת דרכים בעת שחזר מביקור במפעל.
בשנת 1974 הושלמה רכישת המפעל בידי "כור תעשיות".
בשנת 1983, עם מצבת של כ-200 עובדים, הגיע היקף מכירותיו לכ-6 מיליון דולר, אולם, למרות היקף גדול זה, לא הצליח להגיע לרווחיות.
בנוסף, בשטחו הצטברו מלאים בערך של כחמישה חודשי ייצור.
בשנת 1985 חנך המפעל קו חדש לאריחי מוזאיקה ששימשו לחיפוי חיצוני של מבנים, ושיועדו לשוק האמריקאי.
בשנת 2003 ניסתה המדינה להגן על המפעל באמצעות העלאת המכס על יבוא אריחי פסיפס.
גם ניסיונות להעתיק את פס היצור למפעל פיניציה, אז בבעלות משותפת של "קבוצת טרי איי", נכשלו והמפעל נסגר.
"בראשית" הוא סינגל שהוקלט על ידי הזמר והמוזיקאי הישראלי עידן רייכל.
השיר יצא לאור ב-23 במאי 2018 כסינגל הרביעי מתוך אלבום הסולו השני של רייכל "ואם תבואי אליי", על ידי חברת התקליטים הליקון.
עם יציאתו נכנס השיר אל המקום הראשון במצעד השבועי של מדיה פורסט ואל המקום החמישי במצעד הרשמי של גלגלצ.
כמו כן, זכה השיר במקום ה-27 במצעד השנתי של כאן גימל ובמקום ה-30 במצעד השנתי של גלגלצ.
השיר נכתב במהלך נסיעותיו של רייכל בעולם בהשראת המפגשים שלו עם אנשים מרחבי הודו ואפריקה.
יוסי חרסונסקי ביקר את השיר בחיוב תוך שהעניק לו ארבעה כוכבי זהב מתוך חמישה.
הווידאו קליפ הנלווה לשיר, נוצר על ידי אמנית החול אילנה יהב, והועלה לערוץ היוטיוב של עידן רייכל ב-23 במאי 2018, בסמוך לצאת הסינגל.
נכון לספטמבר 2025, לשיר יש למעלה מ-6.5 מיליון צפיות ביוטיוב.
ברבאש (בהונגרית: Barabás) הוא כפר במחוז סבולץ'-סטמאר-ברג שבצפון-מזרח הונגריה.
יהודים התיישבו בברבאש במחצית המאה ה-19. בית הכנסת של הקהילה האורתודוקסית נבנה בשנת 1910. במקום קיים בית קברות יהודי.
בשנת 1944, לאחר הכיבוש הגרמני, גורשו כל יהודי הכפר למחנה ההשמדה אושוויץ, רק שניים מהם שרדו אחרי המלחמה.
ברבור X-1 , הידוע גם בשם HDE 226868, הוא מקור קרינת רנטגן בקבוצת הכוכבים ברבור, והיה המקור הראשון מסוגו אשר זכה להכרה רחבה מהקהילה המדעית כחור שחור.
ברבור X-1 הוא אחד ממקורות קרינת הרנטגן החזקים ביותר אשר ניתנים לצפייה מכדור הארץ, המפיק בשיאו צפיפות שטף קרינת רנטגן של 2.3x10−23 וואט להרץ מטר בריבוע (Wm−2 Hz−1) והוא אחד מהעצמים האסטרונומיים הנחקרים ביותר מסוגו.
מסת העצם הדחוס הוערכה בשנת 2021 כ-21.2 מסות שמש.
מחקרים מראים כי מפאת מסתו הגדולה ורדיוסו הקטן, סביר להניח שהעצם הדחוס בברבור X-1 הוא חור שחור, אשר ערך הגבול העליון לרדיוסו הוא 300 קילומטרים, ופולט פרצי קרינת רנטגן הנמשכים בערך מילי-שנייה בכל פעם.
תצפיות של פליטות קרינת רנטגן אפשרו לאסטרונומים לחקור תופעות שמימיות הכוללות גזים בטמפרטורות של מיליוני מעלות.
היות שקרינת רנטגן נחסמת על ידי אטמוספירת כדור הארץ, תצפיות על ממקורות קרינת רנטגן שמימיים אינה אפשרית ללא שיגור מכשירי מדידה לגבהים בהם קרינת הרנטגן איננה נחסמת על ידי האטמוספירה.
ברבור X-1 נתגלה על ידי שימוש בגלאי קרינת רנטגן אשר שוגרו על גבי טיל בטיסה תת-מסלולית אשר שוגר ממטווח הטילים וייט סנדס בניו מקסיקו.
כחלק ממאמץ למיפוי מקורות קרינה אלו, נערכה סקירה בשנת 1964 בעזרת שני טילי אירובי(אנג') תת-מסלוליים אשר נשאו עליהם מוני גייגר למדידת פליטות קרני רנטגן בטווח אורכי גל של 1–15 אנגסטרום, באזור של כ-8.4 מעלות מהשמיים.
ככל שהטילים הסתובבו על צירם, כך סרקו המכשירים את השמיים ויצרו מפה של סריקות צפופות.
כתוצאה מסקירות אלו, שמונה מקורות קרינת רנטגן קוסמיים התגלו, ובפרט ברבור X-1. הקואורדינטות השמימיות הוערכו כעליה ישרה של 19 שעות, 53 דקות, ונטייה של 34.6 מעלות.
המקור לא זוהה עם שום מקור אופטי או מקור גלי רדיו משמעותי במיקום הזה.
נתונים אלו לא הספיקו והיה צורך בסקירה ארוכה יותר.
לשם כך, בשנת 1963 האסטרופיזיקאי ריקרדו ג'אקוני והמדען הרב גורסקי הציעו לשגר את הלוויין המסלולי הראשון לחקר מקורות קרינת רנטגן.
נאס"א שיגרה בשנת 1970 את "אוהורו", אשר הוביל לגילויים של כ-300 מקורות קרינת רנטגן חדשים.
תצפיות נרחבות שביצע אוהורו על ברבור X-1 הראו שינויים מחזוריים בעוצמת קרינת הרנטגן בקצב של כמספר פעמים בשנייה.
המשמעות של השינויים המהירים היא שיצירת האנרגיה חייבת לקרות בתוך אזור קטן יחסית של כ־100,000 קילומטרים, שכן מהירות האור מגבילה את התקשורת בין אזורים מרוחקים יותר.
לשם השוואה, קוטרה של השמש הוא 1,400,000 קילומטרים לערך.
באפריל ומאי של שנת 1971, גילו לוק ברס וג'ורג' ק.
מיילי ממצפה הכוכבים ליידן שבהולנד, ורוברט מ.
היילמינג וקמפבל ווייד ממצפה הרדיו-אסטרונומיה הלאומי של ארצות הברית, פליטות גלי רדיו מברבור X-1, אשר אפשרו להם לקבוע בדיוק את מיקום מקור קרינת הרנטגן לכוכב HDE226868. הכוכב שוכן בערך חצי מעלה שמימית מהכוכב אטא בברבור.
הכוכב הוא על-ענק שבזכות עצמו איננו מסוגל לפלוט את שטף קרינת הרנטגן שנצפתה.
לכן, לכוכב ישנו מלווה שמסוגל לחמם גז למיליוני המעלות הדרושות כדי להוות את מקור גלי הרנטגן בברבור X-1.
לואיז וובסטר ופאול מורדין ממצפה הכוכבים המלכותי של גריניץ', וצ'ארלס תומאס בולטון ממצפה הכוכבים דייוויד דונלאפ של אוניברסיטת טורונטו, הכריזו על גילויו של מלווה מאסיבי בלתי-נראה ל-HDE226868 בשנת 1971. מדידות תזוזת הדופלר בספקטרום הכוכב העידו על נוכחות המלווה ואפשרו להעריך את מסתו בעזרת השפעותיו המסלוליות.
בהתבסס על מסתו המוערכת הגבוהה של האובייקט, הוסקה המסקנה כי ייתכן והעצם הדחוס בברבור X-1 הוא חור שחור, שכן מסת כוכב הנייטרונים הגדולה ביותר האפשרית לא עולה על 3 פעמים מסת השמש.
בעזרת תצפיות נוספות שחיזקו את הראיות והממצאים הקודמים, בסוף 1973 הסכימה הקהילה האסטרונומית באופן כללי על היות ברבור X-1 חור שחור.
מדידות מדויקות יותר של ברבור X-1 הראו השתנות בעוצמת הקרינה של אלפית השנייה- אשר עקבית עם הזרימה הטורבולנטית בדיסקה של חומר שנספח מסביב לחור שחור- דיסקת ספיחה.
פרצי קרינת רנטגן שנמשכים שליש שנייה לערך תואמים את מסגרת הזמן הצפויה עבור חומר הנופל אל תוך חור שחור.
מאז, ברבור X-1 נחקר באופן מקיף על ידי תצפיות מטלסקופים במסלול סביב כדור הארץ וכן על מכשירים הממוקמים על פני השטח.
הדמיון בין פליטות הקרינה של מערכות קרינת רנטגן בינאריות כמו זו של ברבור X-1/HDE226868 וגרעינים גלקטיים פעילים מעידים על כך שקיים מנגנון משותף של יצירת אנרגיה בעזרת חורים שחורים, דיסקות הספיחה שלהם והסילונים הנוצרים.
מסיבה זו, ברבור X-1 מזוהה עם סוג עצמים הנקרא מיקרו-קוואזרים - עצמים קטנים וקרובים המתנהגים כמו קוואזרים, ליבות גלקסיות קדומות.
מחקר נוסף אל עבר עצמים כמו ברבור X-1 ודומיו יכולים להוביל לתובנות נוספות על המנגנונים הפועלים בליבותיהן של גלקסיות פעילות.
העצם הדחוס והעל-ענק הכחול יוצרים יחדיו מערכת בינארית שבה הם סובבים סביב מרכז המסה המשותף שלהם כל 5.599829 ימים.מנקודת מבטו של צופה מכדור הארץ, העצם הדחוס מעולם לא נעלם מאחורי העל-ענק הכחול- במילים אחרות, המערכת איננה נלקית.
אולם, נטיית מישור הסיבוב של הצמד לעומת קו הראיה של צופה מכדור הארץ שנויה במחלוקת, עם תחזיות הנעות בין 27 ל-65 מעלות.
מחקר משנת 2007 העריך כי הנטייה נעה בין 41.2 ל-56.8 מעלות, ולפיכך אורך הציר הראשי של המערכת הוא 0.2 יחידות אסטרונומיות.
אקסצנטריות הסיבוב היא רק 0.0018±0.002, כלומר, כמעט מעגלית לחלוטין.
מערכת HDE226868/ברבור X-1 נעה דרך החלל יחד עם אסוציאציית כוכבים מאסיביים בשם ברבור-OB3, אשר מרכזה מרוחק בערך 2000 פארסק מהשמש.
משמעות הדבר היא שייתכן כי כוכבי האסוציאציה, ובפרט HDE226868 והכוכב שממנו נוצר ברבור X-1, נוצרו באותו זמן ובאותו מקום.
אם כך הדבר, גיל המערכת הוא בערך 5±1.5 מיליון שנים.
HDE226868 נע ב־9±3 קילומטרים לשנייה- ערך טיפוסי לתנועה אקראית בתוך אסוציאציה כוכבית.
HDE226868 ממוקם בערך 60 פרסק ממרכז האסוציאציה והיה יכול להגיע למרחק הזה בתוך 7±2 מיליון שנים- נתון העומד בקנה אחד עם הערכת גיל האסוציאציה כולה.
מיקום המערכת הוא בקו רוחב גלקטי 4° וקו אורך גלקטי 71°, פנימה לתוך זרוע אוריון שבה שוכנת מערכת השמש בשביל החלב, ליד מקום מפגשה עם זרוע קשת.
ברבור X-1 תואר לעיתים כשייך לזרוע קשת, אף על פי שמבנה שביל החלב עודנו אינו מוגדר היטב.
מטכניקות מדידה שונות, נצפתה כי מסת העצם הדחוס גדולה משל המסה המרבית האפשרית עבור כוכב נייטרונים.
מודלי התפתחות כוכבים מצביעים על מסה של 20±5 מסות שמש, בעוד שטכניקות אחרות מעידות על תוצאה קרובה יותר ל-10 מסות שמש.
מדידת מחזוריות פליטת קרינת הרנטגן ליד העצם הניבה תוצאה מדויקת יותר, כ־14.8±1 מסות שמש.
בכל המקרים, העצם הוא ככל הנראה חור שחור- אזור בחלל בעל שדה כבידה חזק מספיק כדי למנוע בריחה של קרינה אלקטרומגנטית ממרכזו.
גבול האזור הזה נקרא אופק האירועים והוא בעל רדיוס אפקטיבי הנקרא רדיוס שוורצשילד, 44 קילומטרים עבור ברבור X-1. כל דבר, כולל חומר ופוטונים, שעובר דרך גבול זה, אינו מסוגל עוד לצאת.
מדידות שפורסמו בשנת 2021 הניבו הערכת מסה בגובה של 21.2±2.2 מסות שמש.
ייתכן וראיות המצביעות על אופק אירועים מסוג זה נתגלו בשנת 1992 בעזרת תצפיות בתחומי האולטרא-סגול שנעשו על ידי טלסקופ החלל האבל.
כשגושי חומר זוהרים נופלים לתוך החור השחור, קרינתם תיפלט בסדרה של פעימות הנתונות להיסח כבידתי לאדום ככל שהחומר מתקרב יותר ויותר לאופק האירועים.
כלומר, אורך-הגל של הקרינה האלקטרומגנטית יגדל בהדרגה, כפי שחוזה תורת היחסות הכללית.
כשחומר פוגע בעצם דחוס מוצק הוא פולט פעימה אחרונה של אנרגיה, לעומת חומר החוצה אופק אירועים- שלא פולט את אותה פעימת אנרגיה סופית.
עד כה נתגלו שני רצפי פעימות דועכות שכאלו, נתון אשר מעיד על קיומו של חור שחור.
אופן סיבובו של האובייקט הדחוס עדיין אינו ידוע בצורה טובה.
ניתוח קודם של מידע מטלסקופ החלל צ'אנדרה העיד על כך שברבור X-1 לא מסתובב בשום קנה מידה משמעותי.
לעומת זאת, ראיות שהוכרזו בשנת 2011 מעידות על כך שהוא סובב סביב צירו בקצב גבוה מאוד, כ-790 פעמים בשנייה.
לכוכב המאסיבי ביותר בברבור-OB3 ישנה מסה של כ-40 מסות שמש.
היות שכוכבים מאסיביים יותר מתפתחים מהר יותר, והיות והכוכבים בברבור-OB3 נוצרו בערך באותו הזמן, משמעות הדבר היא שהכוכב שממנו נוצר ברבור X-1 היה יותר מאסיבי מ-40 מסות שמש.
בהינתן ההערכה הנוכחית למסתו של החור השחור, היה צריך הכוכב הקדום לאבד בערך 20 מסות שמש של חומר.
ייתכן וחלק מהמסה הזו אבדה לכוכב המלווה, HDE2226868, בעוד ששאר המסה, בסבירות הגבוהה ביותר, הושלכה אל מחוץ למערכת על ידי רוחות שמש חזקות.
ייתכן והעושר היחסי בהליום של האטמוספירה החיצונית של HDE226868 מעיד על חילוף מסה שכזה.
ייתכן והכוכב הקדום התפתח עד לכדי כוכב וולף-ראיה, אשר פולט חלק נכבד ממסתו על ידי רוח שמש חזקה שכזו.
אם הכוכב הקדום היה מסיים את חייו כסופר-נובה, אזי החומר היה נפלט מן המערכת במהירות גבוהה יחסית, כשם שקורה במקרים דומים אחרים.
היות שהעצם נשאר במסלול, זה מלמד על כך שייתכן והכוכב הקדום קרס ישירות לכדי חור שחור מבלי להתפוצץ (או לכל היותר הפיק פיצוץ צנוע יחסית).
האובייקט הדחוס מוקף על ידי דיסקה דקה ושטוחה של חומר, הידועה כדיסקת ספיחה.
הדיסקה מחוממת כתוצאה מחיכוך בין הגזים במסלולים קרובים יותר לאופק האירועים, שנעים במהירות גבוהה יותר, לגזים במסלולים הרחוקים יותר, שנעים לאט יותר.
הדיסקה מחולקת לאזור פנימי חם עם רמה יחסית גבוהה של יינון- היוצר פלזמה - ואזור קר יותר והרבה פחות מיונן, המשתרע עד לפי 500 מרדיוס שוורצשילד, או בערך 15,000 ק"מ.
רוח-השמש של הכוכב מספקת את החומר ליצירת דיסקת ספיחה סביב למקור הקרינה.
החומר בדיסקה הפנימית מחומם למיליוני מעלות, והטמפרטורה הגבוהה גורמת לחומר לפלוט קרינת רנטגן.
אף על פי שהוא משתנה מאוד ובצורה בלתי צפויה, ברבור X-1 הוא המקור הבהיר ביותר של קרינת רנטגן בשמיים.
קרני הרנטגן האלו מופקים כאשר פוטונים מאנרגיה נמוכה בדיסקת הספיחה הפנימית הדקה מקבלים אנרגיה דרך פיזור קומפטון עם אלקטרונים בטמפרטורה גבוהה מאוד.
תהליך זה מתרחש בעטרה שקופה ועבה העוטפת את העצם, ובנוסף הקרינה מוחזרת מפני השטח של הדיסקה הפנימית.
אפשרות אחרת למקור הקרינה הוא שקרני הרנטגן מפוזרים בפיזור קומפטון על ידי בסיסי הסילונים, במקום הדיסקה והעטרה.
פליטות קרינת הרנטגן מברבור X-1 יכולות להשתנות בתבניות מחזוריות חלקית הנקראות QPOs(אנג'), או 'תנודות קוואזי-חזוריות' בתרגום חופשי.
מן התצפיות עולה כי מסת העצם הדחוס קובעת את המרחק שבו הפלזמה המקיפה את העצם מתחילה לפלוט תנודות אלו, כאשר הרדיוס המינימלי לפליטה יורד ככל שמסת העצם הדחוס יורדת.
בעזרת תכונה זו, התקבלה מדידה עצמאית מטכניקות אחרות למסת העצם הדחוס.
פעימות עם מחזור קבוע, בדומה לאלו הנובעות מסיבובו העצמי של כוכב נייטרונים, מעולם לא נצפו מגיעות מברבור X-1.פעימות אלו מתרחשות כתוצאה מהשדה המגנטי של כוכב הנייטרונים; אולם, משפט האין-שיער מבטיח שבחורים שחורים אין קטבים מגנטיים, ולכן ברבור X-1 אינו פולט פעימות מחזוריות בדומה לכוכבי נייטרונים.
ברבור X-1 משתנה בין שני מצבי קרינת רנטגן באופן בלתי צפוי, אף על פי שייתכן וקרני הרנטגן משתנות באופן רציף בין שני המצבים בעצמן.
במצב הנפוץ ביותר, קרני הרנטגן "קשות", כלומר, יותר קרני רנטגן הן בעלות אנרגיות גבוהות.
במצב הנפוץ פחות, קרני הרנטגן "רכות", כאשר יותר קרני רנטגן נמצאות באנרגיות נמוכות.
המצב ה"רך" מראה שינויים רבים יותר.
המצב ה"קשה" נובע, כנראה, בעטרה המקיפה את החלק הפנימי של דיסקת הספיחה האטומה יותר לאור.
המצב ה"רך" נובע מתנועת דיסקת הספיחה קרוב אל העצם הדחוס- כ-150 קילומטרים- ולאחריה קירור או פליטה של העטרה.
כאשר עטרה חדשה נוצרת, ברבור X-1 חוזר אל המצב ה"קשה".
ניתן להסביר את המעבר הספקטרלי של ברבור X-1 על ידי פתרון זרימה אדבקטיבית בשני רכיבים.
מצב "קשה" נובע מקומפטוניזציה הפוכה של פוטוני מקור מהדיסקה הקפלריאנית, ובצורה דומה, פוטוני סינכוטרון מופקים על ידי האלקטרונים החמים בשכבת הגבול הנתמכת על ידי לחץ צנטריפוגלי.
שטף קרינת הרנטגן מברבור X-1 משתנה באופן מחזורי כל 5.6 ימים, במיוחד בזמן התקבצות עליונה כאשר האובייקטים הסובבים מיושרים בצורה מרבית עם כדור הארץ ובעצם הדחוס רחוק יותר.
עובדה זו מצביעה על כך שפליטות הקרינה נחסמות על ידי החומר הכוכבי המקיף את המערכת, שייתכן והוא רוח-שמש מהכוכב HDE226868. יש בערך מחזור של 300 ימים בפליטות הקרינה שיגולות להיגרם מנקיפת דיסקת הספיחה.
כשחומר מדיסקת הספיחה נופל לתוך העצם הדחוס, הוא מאבד אנרגיה פוטנציאלית כבידתית.
חלק מהאנרגיה המשוחררת מפוזרת על ידי סילוני חלקיקים, המיושרים במאונך למישור דיסקת הספיחה, הזורמים החוצה במהירויות יחסותיות, כלומר, באחוז ניכר ממהירות האור.
זוג הסילונים האלו מספקים אמצעי עבור דיסקת הספיחה להשיל מעצמה מסה ותנע זוויתי עודפים.
ייתכן והסילונים נוצרו על ידי שדות מגנטיים בתוך הגז הסובב את העצם הדחוס.
הסילונים של ברבור X-1 הם פולטי אור בלתי-יעילים ולכן הם פולטים רק חלק קטן מהאנרגיה שלהם בתור קרינה אלקטרומגנטית, ולפיכך, הם נראים 'אפלים'.
הזווית המוערכת בין הסילונים לקו הראיה מכדור הארץ הוא 30° וייתכן והם מבצעים תנועת נקיפה.
אחד הסילונים מתנגש עם חלק יחסית דחוס בתווך הבין-כוכבי ויוצר טבעת אנרגטית שיכולה להיקלט על ידי פליטות הקרינה שלה בתדרי הרדיו.
כנראה, התנגשות זו יוצרת ערפילית ניתנת לצפייה באור נראה.
כדי ליצור ערפילית שכזו, לסילון הפוגע צריך להיות הספק ממוצע של 9±5 ×10^29 ואט.
הספק זה הוא יותר מאלף פעמים ההספק הנפלט על ידי השמש.
בכיוון הנגדי, לא נצפתה טבעת דומה היות שהסילון השני פונה לאזור דליל יותר של החלל הבין-כוכבי.
בשנת 2006, ברבור X-1 היה לחור השחור הראשון בעל מסה כוכבית להראות עדויות לפליטת קרני גמא מעל 100 GeV.
האות נצפה ביחד עם פרץ של קרינת רנטגן "קשה", תצפית אשר מרמזת על קשר בין האירועים.
פרץ קרני הרנטגן יכול היה להיווצר כאשר הסילון של העצם הדחוס פגש ברוח השמש של HDE226868.
HDE226868 הוא כוכב על-ענק כחול בעל סיווג ספקטרלי של O9.7 Iab- על הגבול בין כוכב מסוג O לסוג B.
טמפרטורת פני השטח שלו היא 31,000 קלווין ומסה מוערכת של בין 20 עד 40 מסות שמש.
בהתבסס על מודלים התפתחותיים של כוכבים ובהינתן מרחקו של הכוכב מהשמש כ-2,000 פארסק, לכוכב ישנו רדיוס של 15 עד 17 פעמים רדיוסה של השמש ובערך 300,000 עד 400,000 פעמים עוצמת ההארה של השמש.
לשם השוואה, מוערך כי העצם הדחוס סובב את HDE226868 במרחק של בערך 40 רדיוסי שמש, או פעמיים רדיוס הכוכב עצמו.
פני השטח של HDE226868 מעוותים על ידי כוחות גאות מהמלווה המאסיבי שלו, היוצרים צורת טיפה שבתורה מעוותת יותר על ידי הסיבוב העצמי של הכוכב.
מצב זה גורם לבהירות הכוכב להשתנות בעד כ-0.06 סדרי גודל בכל מחזור סיבוב של המערכת הבינארית, כ-5.6 ימים.
הבהירות המינימלית מתרחשת כאשר המערכת מיושרת עם קו הצפייה מכדור הארץ.
הצורה האליפסואידית של השינויים בעוצמת האור נובעים מהאפלת שפה והחשכה כבידתית של פני השטח של הכוכב.
כשמשווים בין ספקטרום הפליטה של HDE226868 לעומת כוכבים דומים כמו אלנילם, הכוכב מראה נוכחות יתר של הליום ונוכחות מופחתת של פחמן באטמוספירה שלו.
קווי הפליטה באולטרה-סגול ובמימן-אלפא של הכוכב מראים פרופיל דומה לזה של הכוכב P בברבור, אשר מעידים על כך שהכוכב מוקף על ידי מעטפת גזית המואצת החוצה מן הכוכב במהירות של 1,500 קילומטרים לשנייה.
כמו כוכבים אחרים מסוגו הספקטרלי, HDE226868 משיל מעליו מסה דרך רוח-שמש בקצב מוערך של כ־10^-6×2.5 מסות שמש בשנה.
כמות זו שוות ערך לאיבוד מסת שמש שלמה כל 400,000 שנים.
ההשפעות הכבידתיות של העצם הדחוס נראות כמעצבות את רוח-השמש של הכוכב, ומפיקות צורת זרימה ממוקדת לעומת צורה כדורית סימטרית.
קרני רנטגן מהאזור המקיף את העצם הדחוס מחממות ומייננות את רוח השמש הזו.
ככל שהעצם הדחוס נע דרך אזורים שונים של רוח השמש במהלך מחזור הסיבוב של המערכת, משתנים קווי הפליטה בתדרי הרדיו, בעל-סגול, ובטווחי קרינת הרנטגן.
אונת רוש של HDE226868 מגדירה אזור בחלל מסביב לכוכב שבו חומר במסלול יישאר כבול כבידתית לכוכב.
חומר החוצה את גבול האונה יכול ליפול לעבר העצם הדחוס במערכת.
ייתכן ואונת רוש של הכוכב קרובה לפני השטח שלו אך לא גולשת מעבר, כך שחומר בפני השטח של הכוכב לא נשאב החוצה ממנו על ידי העצם הדחוס המלווה אותו.
אולם, חלק ניכר מרוח השמש הנפלטת על ידי הכוכב נמשכת לעבר דיסקת הספיחה של העצם הדחוס אחרי שהיא עוברת דרך האונה הזו.
ענני הגז והאבק בין השמש ל-HDE226868 גורמים להפחתה בבהירות הנראית של הכוכב ולהסחה של צבעו לאדום, שכן אורכי גל ארוכים יותר- ולכן אדומים יותר- חודרים יותר דרך ענני הגז והאבק בצורה יותר יעילה.
ההפחתה בבהירות נראית הנובעת מבליעת הקרינה ופיזורה על ידי עננים אלו היא כ-3.3 בסולם הבהירות.
ללא ההפחתה הזו בבהירות, כלומר, ללא החומר השוכן בין השמש לHDE226868, היה הכוכב נראה בבהירות 5 בשמי כדור הארץ- ולכן ניתן לצפייה בעין בלתי-מזוינת.
ההתערבות בין קיפ ת'ורן וסטיבן הוקינג
ברבור X-1 היה מושא התערבות בין האסטרופיזיקאים קיפ תורן וסטיבן הוקינג, שבה הוקינג התערב כנגד קיומם של חורים שחורים באזור.
בדיעבד, הוקינג תיאר את ההתערבות כמעין "פוליסת ביטוח".
בספרו, קיצור תולדות הזמן, כתב הוקינג:
"בשבילי, זו הייתה מעין פוליסת ביטוח.
הייתי יכול לעבוד הרבה על חורים שחורים, וכל העבודה הזו הייתה הולכת לטמיון אילו היה מסתבר כי חורים שחורים אינם קיימים.
במקרה הזה, הייתה לי נחמה בכך שזכיתי בהתערבותי, שהייתה מזכה אותי במנוי לארבע שנים למגזין 'Private Eye'.
אילו חורים שחורים כן קיימים, קיפ היה מקבל מנוי לשנה אחת של פנטהאוז.
כשהתערבנו בשנת 1975 היינו בטוחים ב-80% כי ברבור X-1 הוא חור שחור.
עתה [1988], הייתי אומר שאנו בטוחים בערך ב-95%, אך ההתערבות עודנה עומדת."
לפי מהדורת העשור המעודכנת של קיצור תולדות הזמן, הוקינג הודה בהפסד בהתערבות לאור מידע תצפיתי חדש בזמנו שהעיד לטובת החורים השחורים.
תורן דיווח בספרו, Black Holes and Time Warps ('חורים שחורים ועיוותי זמן'), כי הוקינג הודה בהפסד בכך שפרץ למשרדו של תורן בזמן ששהה ברוסיה, וחתם על ההתערבות הממוסגרת.
(בעוד שהוקינג התייחס להתערבות כמתחילה ב-1975, ההתערבות הכתובה עצמה-בכתב ידו של תורן וחתימתו שלו ושל הוקינג- נושאת חתימותיהם של עדים נוספים תחת מקרה עליו רשום כי "ההתערבות נחזיתה ביום העשירי לחודש דצמבר, 1974".
תאריך זה אושר על ידי תורן בפרק של סדרת הטלוויזיה Nova ששודר בערוץ PBS ב-10 בינואר 2018.)
להקת הרוק הקנדית ראש כללה באלבומיה A Farewell to Kings משנת 1977 ו-Hemispheres משנת 1978 שיר בשני חלקים הנקרא "Cygnus X-1", המגולל את סיפורו של חוקר השט אל תוך החור השחור בברבור X-1 ומעשיו ביקום אליו הוא מגיע.
ברבהאם אוטומוטיב היא יצרנית מכוניות על ומרוץ אוסטרלית, שבסיסה באדלייד שבדרום אוסטרליה.
היא הוקמה בשנת 2018 על ידי דייוויד ברבהאם , בנו של ג'ק ברבהאם, נהג מרוצים לשעבר שמת בגיל 88 ממחלה בכליות בשנת 2014.
המכונית הראשונה שלה היא ברהבאם BT62, מכונית על שמיועדת להתחרות במרוצים שונים ברחבי העולם.
בשנת 2021, ברבהאם נכנסה לתחרות בסדרה המרוצים האירופית GT2 עם ה-BT63 GT2.
ברבור (שם מדעי: Cygnus) הוא סוג של עופות מים ממשפחת הברווזיים המכילה את מרבית המינים בשבט הברבורים, כל המינים החיים בקבוצה למעט ברבור קוסקורובה מאמריקה הדרומית.
הברבורים הם הגדולים בבני סדרת האווזאים החיים ומהגדולים שבעופות המעופפים בכלל, כשהגדול מביניהם הוא הברבור המצוי שמשקלו מעל 23 ק"ג לעיתים ומוטת כנפיו מעל 2 מטרים.
הברבורים ניזונים מעל פני המים משאריות מזון וצמחייה ולעיתים גם מבעלי חיים קטנים.
בסוג זה ישנם 6 מינים חיים, מתוכם ארבעה חיים בחצי הכדור הצפוני לאורך אמריקה הצפונית וחלק מאירואסיה (כולל בישראל) בעוד שניים (ברבור שחור וברבור שחור-צוואר) חיים באוסטרליה ואמריקה הדרומית (בהתאמה).
בנוסף ישנם מין חסר שם מהפליסטוקן העליון של טורקיה ומין חסר שם מהפליסטוקן של אוסטרליה.
ברבור הכסף הוא בובה מכנית בצורת ברבור בגודל טבעי שנבנתה בשנת 1773 על ידי הבלגי (נקרא באנגלית ג'ון ג'וזף מרלין), שהיה ממציא ובונה שעונים וכלי נגינה, בשיתוף עם הממציא הלונדוני ג'יימס קוקס .
הברבור נמצא ב שב ב שב בצפון-מזרח אנגליה.
הוא נרכש בשנת 1872 מתכשיטן פריזאי על ידי , מייסד המוזיאון.
המכשיר פועל באמצעות שלושה מנגנוני שעון נפרדים הכוללים תיבת נגינה.
הברבור יושב בתוך "נחל" העשוי ממוטות זכוכית המדמים זרימת מים.
ה"נחל" מוקף בעלי כסף, ודגי כסף קטנים "שוחים" בו.
הברבור מתכופף אליהם ו"טורף" אחד מהם.
יש אומרים שבמקור היה מפל מים מאחורי הברבור, שנגנב בזמן שהיצירה הייתה בסיור מחוץ למוזיאון, מה שגרם בעבר ליצירה להיות גבוהה יותר.
לאחר מתיחת הקפיץ של מנגנון השעון, תיבת הנגינה מנגנת ומוטות הזכוכית מסתובבים ויוצרים אשליה של מים זורמים.
הברבור מסובב את ראשו מצד לצד וגם מסובב אותו אחורנית ומתכופף כדי "לנקות" את "נוצותיו" .
לאחר מכן הוא מתכופף קדימה כדי לתפוס ולאכול את אחד מדגי הכסף, ואז ראש הברבור חוזר למצב זקוף, בעוד הדג שתפס "מפרפר" במקורו.
בכך מסתיימת פעולת הברבור, שנמשכת כ-32 שניות.
ברבורים (שם מדעי: Cygnini) הם שבט של עופות מים ממשפחת הברווזיים (ותת־משפחת האווזים), המורכב משני סוגים בעלי קרבה גנטית לאווז ולברווז.
פלומתם לבנה לרוב, והם בעלי צוואר ארוך היוצר צורת חצי־קשת.
הברבורים הם הגדולים מבני סדרת האווזאים, ומבין הגדולים שבעופות המעופפים.
הברבורים הם עופות מים החיים לרוב במים מתוקים באקלימים מגוונים, מנהרות שוצפים ועד לבריכות עומדות וביצות, ולעיתים גם במישורים לחים או אף בטונדרה.
לעיתים נראים ברבורים סמוך לחופי הים, אך אלה אינם מקור הזנה עבורם.
הברבורים עוטים פלומה לבנה לאורך מרבית גופם, בייחוד אצל המינים של חצי הכדור הצפוני.
לעומתם, המינים הדרומיים: ברבור שחור וברבור שחור־צוואר הם בעלי גוונים שחורים יותר וכפות ורודות.
הצוואר של הברבור ארוך ויוצר צורת חצי־קשת, בעוד הראש קטן והמקור דומה לאבוב ובעל בליטה שחורה בקדמתו.
צבע המקור משתנה בין המינים מאדום, כתום, שחור, צהוב או ורוד.
הברבורים מסוגלים לעוף (למעט בעת השרת נוצות), אך צריכים "מסלול המראה" על המים כדי להמריא בבטחה, והם מעופפים בצורת דאייה כמו עופות דורסים.
הברבורים משמיעים קולות נמוכים, לרוב בעונת הרבייה למטרות חיזור.
מרבית הברבורים ניזונים ממזון צמחי או משיריים שנפלו למים, אותם הם מסננים בשחייה על פני המים.
ברבורים צעירים מגוונים בתולעים וחסרי חוליות אחרים.
הברבורים דומים לאווזים גם בהתנהגותם המשפחתית.
בני הזוג קשורים זה לזה לכל ימי חייהם, והצעירים נשארים עם הוריהם עד לעונת הדגירה הבאה.
הברבורים חיים בלהקות גדולות מבלי לאבד את ייחודם המשפחתי.
שני בני הזוג בונים את הקן ומגדלים את האפרוחים.
כמות הביצים בהטלה נעה בין 3 ל־8 ביצים, עליהן דוגרת הנקבה במשך כ־5 שבועות, כשהזכר שומר עליה.
בדומה לאווזים אחרים הברבורים הם טריטוריאליים ויתקפו מסיגי גבול, ברבורים אחרים ושאר עופות וכן יתקפו טורפים להגנה על צאצאיהם.
ברבור בוגר מסוגל לגרום לנזק רב בעזרת מקורו וכנפיו, כשלעיתים ברבורים הורגים כלבים ואף מטביעים אנשים מסיגי גבול.
חלק מהברבורים התרגלו לחיים לצד האדם.
השם "ברבור" נזכר בתנ"ך: "וברברים אבסים" () כסוג מזון יוקרתי, אולם רבים מן המפרשים (למשל רש"י) המזהים אותו עם התרנגול.
רבי סעדיה גאון תרגם את הברבור ל"אווז", וכך גם חוקרים בימינו כמו יהודה פליקס סבורים כמותו, שכן האווז שהיה ידוע באותו הזמן כבעל חיים שמפטמים ובגלל צבע נוצותיו הלבנות שככל הנראה מרומזים בשמו (ברי־לבן חלק).
עם זאת, רוב המסורות הפרשניות מזהות את הברבורים כשם כללי לעוף מפוטם (למשל, תרגום השבעים, רבי דוד קמחי ור' יצחק אברבנאל) ;כמו כן מוזכר הברבור גם בזמירות שבת בנעימה "להתענג בתענוגים, ברבורים ושלָו ודגים" (מתוך הפיוט "מה ידידות"), כמעדן חגיגי ומיוחד.
בתרבויות אחרות הוא מוזכר כסמל לטוהר וליופי.
האלה ההודית גאיטרי מתוארת כשהיא מלווה בברבור; ואילו בתרבות המערב האירופית מוזכר הברבור באגדה "הברווזון המכוער" כסמל ליצור יפהפה שהוא כליל השלמות.
אזכור מוכר לברבורים נמצא בבלט "אגם הברבורים" של צ'ייקובסקי.
בשפה היומיומית נזכר הביטוי "שירת הברבור" שמקורו באגדה על שיר מיוחד ששר הברבור לפני מותו – מטפורה למפעלו האחרון של אדם.
ישנם שני סוגי ברבורים: הסוג ברבור (Cygnus) והמין היחיד בסוגו: ברבור קוסקורובה (Coscoroba coscoroba), שהוא בעל מאפיינים של אווזים ושל ברווזי טדורנה.
כיום מוכרים שבעה מינים חיים של ברבורים:
מין ברבור ניו זילנדי (Cygnus sumnerensis)
ברבי היא בובת פלסטיק המיוצרת על ידי חברת הצעצועים האמריקאית מאטל, אשר נמכרת עד היום בהיקף מיליארדי דולרים בכל העולם.
בהשראת הבובה הופק זיכיון מדיה בעל אותו שם, אשר כולל סדרות טלוויזיה, סרטים, משחקי וידאו ועוד.
את הרעיון לבובה הגתה רות הנדלר בהשראת בובה חטובה בשם "בילד לילי" מתוצרת גרמניה, אותה רכשה עבור בתה בעת טיול בשווייץ.
ברבי הוצגה לראשונה ביריד צעצועים בניו יורק ב-9 במרץ 1959 ונקראה על שם בתה של הנדלר, ברברה.
ייחודה של הבובה היה שהיא מעוצבת בדמות אישה ולא ילדה.
שיטת השיווק של ברבי הייתה באמצעות פרסום הפונה ישירות לילדות ועוקף את הוריהן.
במהלך השנים הוטחה במעצבי דמותה של ברבי ביקורת בגלל ממדי הגוף האנורקטיים שלה.
ב-11 במרץ 1961 החל שיווקו של קן (Ken), בן זוגה של ברבי שנקרא על שם בנה של הנדלר, קנת.
בפברואר 2004 פסק ייצורו של קן, אך ב-2011 החל שיווקו מחדש.
סביב המותג של ברבי צמחה תעשיית אביזרים נלווים מתוצרת חברת מאטל, כמו גם חברות חקייניות: בתי בובות, ריהוט וכלי רכב, בובות ילדיהם של ברבי וקן, בובות בעלי חיים, אביזרי הלבשה וגם מוצרים לגני ילדים ובתי ספר.
גרסה מוסלמית לבובת ברבי יצאה לשוק בשנת 2003 בשם "פוּלָה".
הבובה נמכרת ברחבי העולם, בעיקר במדינות ערב, בתלבושות ערביות מסורתיות וחלקן נמכרות עם כאפיות ערביות על ראשיהן.
בפברואר 2014 הופיעה ברבי בשער של גיליון בגדי הים של ספורטס אילוסטרייטד.
בשנת 2018 עלה להולו סרט תיעודי על הבובה, אשר נקרא "ברבי – הבובה שכבשה את העולם".
ב-20 ביולי 2023 עלה לאקרנים סרט הלייב אקשן "ברבי", שאותה מגלמת מרגו רובי.
לאורך השנים, הייתה בובת ברבי (והיצרנית מאטל) מוקד לביקורת רבה.
הביקורת נסבה סביב אידיאליזציית היתר שהבובה ומידותיה מגלמות, שדוחפת בנות צעירות, המשחקות עם הבובה ורואות בה דמות להערצה וחיקוי, לעבר בעיות דימוי גוף ואנורקסיה.
בעקבות הביקורת נערכו שינויים במידות הגוף של הבובה.
הקהילה האפרו-אמריקאית בארצות הברית, שגדלה להוות חלק מהותי מאוכלוסיית ארצות הברית, קבלה נגד הדרה גזעית, ודרשה שייוצרו גם בובות ברבי שחורות.
בובת ברבי בצבע כהה שהושקה ב-1980 כללה סממנים ומאפיינים בהתאם, ובסמוך להשקתה שווקו גם בובות במראה היספני.
בינואר 2026 השיקה מאטל בובת ברבי עם אוטיזם.
דמות הבובה גובשה בשיתוף עם ארגון זכויות האוטיסטים ASAN.
לאחר עשורים של שמרנות, וכתוצאה מלחץ הולך וגובר מצד הצרכנים, היטתה חברת מאטל אוזן ופעלה בהתאם:
בספטמבר 2009 השיקה החברה את סדרת "So In Style", שנועדה לייצג ביתר נאמנות ומציאותיות אנשים שחורים, ביחס לבובות קודמות.
בינואר 2016 חשפה החברה סדרה חדשה גדולה ומגוונת, הכוללת 33 בובות.
היא כוללת, בין היתר, גם בובות בעלות מבנה גוף "עגלגל" (כלומר "מלאות" או הלבושות במידות גדולות יותר), בובות גבוהות ונמוכות ואף בובות "קן" בעלות מבנה גוף שונה וגובה שונה.
ברבור הפוך הוא בול דואר כחול בערך של 4 פני אשר יצא לאור בשנת 1855 במערב אוסטרליה, והוא אחד הבולים הראשונים בו מופיעה שגיאה מסוג מרכז הפוך.
בשנת 1854 הנפיקה מערב אוסטרליה את בולי הדואר הראשונים שלה.
הבולים עוצבו כך שבמרכזם שולב סמל המושבה (ברבור) וסביבו מסגרת בה נרשם שם המושבה והערך הנקוב של הבול.